Jelizaveta Tuktamõševa

Jelizaveta Sergejevna Tuktamõševa (vene keeles Елизавета Сергеевна Туктамышева; sündinud 17. detsembril 1996 Udmurtias Glazovis) on tatari rahvusest Venemaa iluuisutaja, kes võistleb naiste üksiksõidus.Elizaveta Tuktamysheva Rahvusvaheline Uisuliit (vaadatud 31.03.2015)

Ta tuli 2015. aastal naiste üksiksõidus maailmameistriks ja Euroopa meistriks.

Tuktamõševa on sündinud Udmurtias, aga rahvuselt on ta tatarlane. Tema ema oli keskkoolis matemaatikaõpetaja ja sealjuures neli aastat oma tütre klassijuhataja. Isa oli noorpõlves suusasportlane, hiljem jalgpallitreener. Isa suri 2011.

Tuktamõševa hakkas iluuisutama viieaastaselt. Ta oli nooruses imelaps. Juba 12-aastaselt oli ta sooritanud kõik kolmekordsed hüpped, samuti 3½-kordse axeli ning kaskaadi kolmekordsest lutzist ja kolmekordsest toe-loopist.

Tuktamõševa treenib Aleksei Mišini juhendamisel Peterburis, kus ta elab alates 2011. aastast.Титов, Борис. Трехкратный призер чемпионата России Елизавета Туктамышева: «С трудом застегнула чемодан» День за Днём Спорт, 14.10.2011 (vaadatud 31.03.2015)

2012 nimetati ta Venemaa rahvusvaheliseks meistriks ja 2015 Venemaa teeneliseks meistersportlaseks.

Tuktamõševa on Venemaa meistrivõistlustel iluuisutamises osalenud 15 korda (2008–23, välja arvatud 2019). Selles arvestuses on ta Venemaa rekordiomanik naiste seas ja ühisarvestuses meestega jagab esikohta.

Ukraina valitsus kehtestas Tuktamõševale Venemaa agressiooni toetamise eest 50 aasta pikkuse sisenemiskeelu Ukrainasse.

Viited

Kategooria:Venemaa iluuisutajad
Kategooria:Sündinud 1996